જાણવા મળેલી વિગતો અનુસાર ધોળકામાં આવેલા તાલુકા સેવા સદન સામેના માર્ગ પર અમુક તત્વોએ પાકી દુકાનો બનાવી દઈ ગેરકાયદે દબાણો ખડકી દેતાં અહીંના જાહેર માર્ગે છાશવારે ટ્રાફિકજામના દ્રશ્યો દેખાય છે, બીજી તરફ તાલુકાની સમગ્ર કચેરીઓ પણ આ માર્ગે આવેલી હોઈ શહેરી અને ગ્રામ્યવિસ્તારમાંથી સરકારી કામકાજ માટે આવતાં અરજદારોનો અહીં ભારે ધસારો રહેતો હોઈ અહીં ગેરકાયદે ખડકાયેલી ૨૦થી૨૫ દુકાનો પર ખડકાતી લોકોની ભીડ અને વાહનોના ખડકલાથી અન્ય વાહનચાલકો અને રાહદારીઓને ભારે મુશ્કેલી વેઠવી પડતી હોવાની ફરિયાદો ઊઠતાં ધુળજીપુરાના રહીશે આર. ટી. આઈ. એક્ટ હેઠળ પાલીકાના ચીફ ઓફીસર,મુખ્યમંત્રી ઓનલાઈન સ્વાગત કાર્યક્રમ, મહેસુલમંત્રી અને કલેક્ટર પાસેથી માહીતી માંગવામા આવતાં તેઓ દ્રારા અહીંના બાંધકામો અંગે કોઈ પરવાનગી અપાઈ નહી હોવાનું જણાવાયું હતું.